Avengers: Endgame Box Office Collection Day 5- एवेंजर्स एंडगेम' की धाकड़ कमाई जारी, बनेगी बॉक्स ऑफिस की नई बाहुबली?  
एवेंजर एंडगेम की धाकड़ कमाई जारी
फिल्म ने कमाई के नए रिकॉर्ड बनाए 
5 दिन में कमा डाले इतने करोड़
रिलीज होने के 5वें दिन भी 'एवेंजर्स एंडगेम' (Avengers: Endgame) की कमाई 50 करोड़ से ज्यादा होने का अनुमान है. पहले हफ्ते की कमाई के मामले में एवेंजर एंडगेम हिंदी ब्लॉकबस्टर फिल्म से बेहतर प्रदर्शन करती नजर आ रही है. आमिर खान की दंगल (Dangal) ने पहले हफ्ते में 197.54 करोड़ की कमाई की थी. टाइगर जिंदा है (Tiger Zinda Hai) ने पहले हफ्ते में 206.04 करोड़ की कमाई की थी. संजू (Sanju) ने 202.51 करोड़ की कमाई की थी. वहीं बाहुबली (Bahubali) ने पहले हफ्ते में 247 करोड़ की कमाई की थी. उम्मीद जताई जा रही है कि 'एवेंजर्स एंडगेम' (Avengers: Endgame) पहले हफ्ते के आखिर कर बाहुबली का रिकॉर्ड ध्वस्त कर देगी.  
बता दें कि एवेंजर्स एंडगेम' (Avengers Endgame) को डायरेक्टर जोड़ी एंथनी रूसो और जो रूसो ने डायरेक्ट किया है. 'एवेंजर्स एंडगेम' (Avengers Endgame) में रॉबर्ट डाउनी जूनियर (Iron Man), क्रिस इवान्स (Captain Ameria), मार्क रूफैलो (Hulk), क्रिस हेम्सवर्थ (Thor), स्कारलेट योहानसन (Black Widow), जेरेमी रेनर (Hawk Eye), पॉल रूड (Ant Man), ब्री लार्सन (Captain America), और जोश ब्रोलिन (Thanos) लीड रोल में हैं.